«ΑΞΙΟΠΟΙΗΣΗ ΤΩΝ ΚΤΗΡΙΑΚΩΝ ΕΓΚΑΤΑΣΤΑΣΕΩΝ & ΤΟΥ ΠΕΡΙΒΑΛΛΟΝΤΟΣ ΧΩΡΟΥ ΤΟΥ ΠΡΩΗΝ ΣΤΡΑΤΟΠΕΔΟΥ ΠΟΥΛΙΟΥ»

Στον χώρο του πρώην στρατοπέδου Πούλιου, δημιουργούνται:

1. **Διαχρονικό Μουσείο Τρικάλων – Υπ. Πολιτισμού**
* Θα φιλοξενηθούν ευρήματα από το σύνολο της Π.Ε. Τρικάλων, που θα καλύπτουν όλη την περίοδο από την παλαιολιθική εποχή έως και τα μεταβυζαντινά χρόνια.
* Κατασκευάζεται και αίθουσα πολλαπλών χρήσεων, για φιλοξενία περιοδικών εκθέσεων και άλλων εκδηλώσεων.
* Μέρος των εγκαταστάσεων θα μπορούσε να χρησιμοποιηθεί ως χώρος συντήρησης, αποθήκευσης και φύλαξης αρχαιοτήτων.

Ήδη η Εφορεία Αρχαιοτήτων Τρικάλων και η προϊσταμένη της κ. Κρυσταλλία Μαντζανά, η οποία συνέδραμε τα μέγιστα στην όλη διαδικασία, έχουν ξεκινήσει σχετικές διαδικασίες για την εκπόνηση των απαραίτητων μελετών

1. **Διαδραστικό Μουσείο Τεχνολογίας – Δήμος Τρικκαίων**

Σχεδιάζεται να δημιουργηθούν:
– συλλογή εκθεμάτων για διαδραστική παρουσίαση της ιστορίας της τεχνολογίας και της εξέλιξης των υπολογιστών
– εκθέματα της σύγχρονης τεχνολογίας
– χώρος για κατασκευή και χρήση της τεχνολογίας μέσω ψηφιακών κυκλωμάτων, ρομποτικής και προγραμματισμού.
– Βαρύτητα δίνεται στην υλοποίηση εκπαιδευτικών προγραμμάτων.

1. **Λόφος Προφήτη Ηλία – Δήμος Τρικκαίων**

Η μελέτη του Δήμου Τρικκαίων αναδομεί ολόκληρη την περιοχή, με ένα έργο πνοής για την επόμενη δεκαετία. Ο χώρος του πρ. στρατοπέδου Πούλιου θα αποτελέσει τη δυτική είσοδο στον λόφο του Προφήτη Ηλία, με δράσεις, όπως
– Εναλλακτική συγκοινωνιακή προσέγγιση του λόφου
– Διαμόρφωση και σήμανση μονοπατιών και σημείων στάσης και θέασης
– Δημιουργία πάρκου ενδημικής χλωρίδας και πανίδας
– Δημιουργία Χώρου Ανάδειξης & Προώθησης της Τοπικής Γαστρονομίας|
– Δημιουργία χώρου εναλλακτικών δραστηριοτήτων που έχουν σχέση με τη φύση

– Δημιουργία θεματικής παιδικής χαράς «Κιβωτός του Νώε», εντός του οριοθετημένου χώρου του Ζωολογικού Κήπου.

– Εκπαιδευτική Οικολογική Διαδρομή «Μαθαίνω το δάσος μου!»

–Διαδρομή Ιστορίας και Πολιτισμού, και πλήθος άλλων παρεμβάσεων

1. **Νηπιαγωγείο**

Το υπάρχον 20οΝηπιαγωγείο στην οδό Ελληνικού Στρατού, θα «μετακομίσει» σε σημείο του προς ενοικίαση χώρου, ενώ θα πρωτοτυπεί, καθώς θα κατασκευαστεί ως βιοκλιματικό.